CELEX: 22008D0010
Language: et
Date: 2008-02-01 00:00:00
Title: EMP Ühiskomitee otsus nr 10/2008, 1. veebruar 2008 , millega muudetakse Euroopa Majanduspiirkonna lepingu IX lisa (finantsteenused)

12.6.2008   
            
            
               ET
            
            
               Euroopa Liidu Teataja
            
            
               L 154/20
            
         
      EMP ÜHISKOMITEE OTSUS
   
   nr 10/2008,
   1. veebruar 2008,
   millega muudetakse Euroopa Majanduspiirkonna lepingu IX lisa (finantsteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu IX lisa on muudetud EMP Ühiskomitee 7. detsembri 2007. aasta otsusega nr 160/2007 (1).
            
         
               (2)
            
            
               Lepingusse tuleb inkorporeerida komisjoni 8. märtsi 2007. aasta direktiiv 2007/14/EÜ, milles sätestatakse direktiivi 2004/109/EÜ (läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele) teatavate sätete üksikasjalikud rakenduseeskirjad (2),
            
         ON TEINUD JÄRGMISE OTSUSE:
   Artikkel 1
   Lepingu IX lisa punkti 29g (Euroopa Parlamendi ja nõukogu direktiiv 2004/109/EÜ) järele lisatakse järgmine punkt:
   
      
                  „29ga.
               
               
                  
                     32007 L 0014: komisjoni direktiiv 2007/14/EÜ, 8. märts 2007, milles sätestatakse direktiivi 2004/109/EÜ (läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele) teatavate sätete üksikasjalikud rakenduseeskirjad (ELT L 69, 9.3.2007, lk 27).”
               
            
   Artikkel 2
   Direktiivi 2007/14/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. veebruaril 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. veebruar 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 124, 8.5.2008, lk 26.
   
      (2)  ELT L 69, 9.3.2007, lk 27.
   
      (3)  Põhiseadusest tulenevad nõuded on nimetatud.
   
      EFTA RIIKIDE DEKLARATSIOON OTSUSE nr 10/2008 KOHTA, MILLEGA INKORPOREERITAKSE LEPINGUSSE DIREKTIIV 2007/14/EÜ
      
         „Komisjoni 8. märtsi 2007. aasta direktiivis 2007/14/EÜ, milles sätestatakse direktiivi 2004/109/EÜ (läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele) teatavate sätete üksikasjalikud rakenduseeskirjad, käsitletakse mitmes artiklis kolmandatele riikidele esitatavaid samaväärseid nõudeid. Nimetatud direktiivi inkorporeerimine ei piira Euroopa Majanduspiirkonna lepingu reguleerimisala.”